Leemet Böckler

Leemet Böckler (2019. aastani Leemet LoikEesti korvpalli tulevikulootus vahetas nime! Postimees. Sport. 12. juuli 2019, sündinud 7. aprilll 2001) on eesti korvpallur.

 Klubikarjäär 
Korvpallitreeningutega alustas Böckler Audentese Spordiklubis, mille koosseisus mängis eri vanuseklasside Eesti noortemeistrivõistlustel. 

Hooaegadel 2016/2017 ja 2017/2018 mängis ta nii Meeste I liigas kui Korvpalli Meistriliigas G4S Noorteliiga meeskonnas. 2018/2019 hooajal esindas ta Tallinna Kalev/TLÜ meeskonda, mängides ka Eesti-Läti Korvpalliliigas. Järgmisel, 2019/2020 hooajal, mängis ta esialgu Eesti-Läti Korvpalliliigas TalTechi korvpalliklubi koosseisus.

Novembris 2020 siirdus Böckler Ameerika Ühendriikidesse, kus alustas mängimist USA üliõpilasliiga NCAA kõrgeimasse divisjoni kuuluvas Saint Mary’s Gaelsi meeskonnas, mis esindab Saint Mary kolledžit.Leemet Böckler sai ookeani taga tunnustuse osaliseks. Eesti Korvpalliliit Seal sai Böckler peale kaheksandat kohtumist vigastada ning tema hooaeg jäi pooleli.Keerulised ajad üle elanud Leemet Böckler: aega enam raisata pole, pean saama tiimi üheks liidriks. Korvpall24. 24. september 2021 

Mängimist jätkas ta peale vigastuspausi Saint Mary’s Gaelsi meeskonnas kuni hooaja 2022/2023 alguseni, mille järel naasis Eestisse ning sõlmis novembris lepingu Tartu Ülikool Maks & Moorits meeskonnaga. Tartu Ülikool Maks & Mooritsa koosseisus võitis ta Eesti-Läti Korvpalliliigas pronksmedali ja Korvpalli Meistriliigas hõbemedali. Hooajaks 2023/2024 sõlmis Böckler lepingu BC Kalev/CramogaKalev/Cramo hõikas välja esimese uue tulija. Postimees. Sport. 6. juuli 2023 ning tuli Eesti-Läti Korvpalliliigas teisele kohale (keskmiselt 20,4 minutit; 8,8 punkti; 4 lauapalli; 1,5 resultatiivset söötu) ning seejärel Eesti karikavõitjaks ning ka Eesti meistriks.Böckler: minu esimene Eesti meistritiitel, kirjeldamatu tunne. ERR. Sport. 29. mai 2024 

Böckler pikendas BC Kalev/Cramoga lepingut hooajaks 2024/2025 ja tuli teist korda Eesti karikavõitjaks ning Eesti meistriks. Eesti korvpallimeistrivõistluste finaalseerias BC Kalev/Cramo üheks liidriks kerkinud Leemet Böckler sõlmis 2025. aasta juunis lepingu Poola kõrgliigas mängiva Krosno Miasto Szkła võistkonnaga.Leemet Böckler sõlmis lepingu Poola kõrgliigasse tõusnud klubiga. ERR. Sport. 12. juuni 2025  

 Koondisekarjäär 
Leemet Böckler on mänginud Eesti noortekoondistes U16 ja U18.

Ta on kuulub Eesti korvpallikoondisse alates 2023. aasta veebruarist kui toimus mäng Rootsiga (vahetusmängija). Debüütmäng toimus 3. augustil 2023. aastal võidumängus (90:73) Ungari vastu, kus Böckler viskas 4 punkti.

 Viited 

 Välislingid 
Leemet Böckler Eesti Korvpalliliit.
Leemet Böckler FIBA
Leemet Böckler Eurobasket.com 
Leemet Böckler: tänaseks on arvamus, et ma kaitsemängu ei mõista, pigem linnalegend Korvpall24, 02. jaanuar 2026

Kategooria:Eesti korvpallurid
Kategooria:Sündinud 2001